Павле је био учесник борби на Сремском фронту (1944–1945). Мало је познато и да је целог живота писао, најчешће песме, а писао је где је стигао - на кафанским рачунима, именику, по књигама, салветама, кутијама цигарета. Често би цепао оно што би записао, те је супруга Мирјана посебно издвајала и чувала његове рукописе. Павле је био и врстан бродоградитељ, о чему сведоче и бројне скице бродова у легату. Већи део свог слободног времена проводио је на Сави и на Ади, опчињен реком и водом. Са својом супругом Мирјаном био је тридесет две године у браку, од 1956. до смрти 1988. године.